
Z A P I S N I K
od 22. srpnja 2026.
o održanom završnom ročištu vjerovnika
kod Trgovačkog suda u Osijeku, Stalna služba u Slavonskom Brodu

Stečajni dužnik: 
CENTAR BOJA I FASADA d.o.o. za trgovinu i usluge, Županja, Veliki kraj 84, OIB: 07489243431, MBS: 030239775

Nazočni od suda:
Daniela Martini Maoduš, sutkinja
Marija Đurin, zapisničar

Vrijeme početka: u 09:00 sati.

Utvrđuje se da su pristupili:
Za predlagatelja: FINA - nitko, dostava poziva uredno iskazana
Za stečajnog vjerovnika: Republika Hrvatska – za ŽDO, zamjenik Vesna Lazarić

Konstatira se da je pristupila stečajna upraviteljica Josipa Jurčić.


Sud donosi
r j e š e n j e

Prelazi se na prvu točku dnevnog reda.

1. Rasprava o završnom računu stečajne upraviteljice
Stečajna upraviteljica objašnjava stavku koja se odnosi na nenaplaćena potraživanja stečajnog dužnika:
"U vrijeme otvaranja stečajnog postupka bilo je 130,000,00 eura nenaplaćenih potraživanja. U odnosu na fizičke i pravne osobe čije sam identitet uspjela utvrditi, poduzela sam radnje, poslala sam opomene, utvrdila sam da je dio u zastari, što sam sve prikazala, dio tih navodnih dužnika je dostavio potvrde o uplati, iz čega proizlazi da stečajni dužnik prije otvaranja stečaja nije uredno vodio knjigovodstvo, dio društava je otišlo u stečaj pa su tražbine nenaplative jer nisu prijavljene, a najveći problem predstavlja stavka od 80.000,00 eura potraživanja prema građanima bez ikakave specifikacije o kome se radi.
Kontatirala sam ranijeg zakonskog zastupnika koji govori da je tako radilo njegovo knjigovodstvo. U svakom slučaju radi se o neurednom vođenju knjigovodstvu. Smatram da se nekakvim vještačenjem knj.dokumentacije ne može utvrditi u ovom postupku. Eventualno bi kazneno tijjela moža više mogla utvrditi, te ću u tom smislu poslati obavijest Kaznenom odjelu ODO, a ako se pokrene kakav kazneni postupak, podnijeti ću imovinsko pravni zahtjev kao upraviteljica stečajne mase i ukoliko bude mogućnosti da se naplati neki iznos od ranije uprave, predložiti ću nastavak postupka nad stečajnom masom."

Konstatira se da prisutan vjerovnik u cijelosti prihvaća završni račun i dodatno objašnjenje završnog izvješća.

Sud donosi
r j e š e n j e

Utvrđuje se da je na Skupštini usvojen završni račun stečajne upraviteljice.

Prelazi se na drugu točku dnevnog reda. 

2. Podnošenje prigovora na završni (diobni) popis
Konstatira se da u sudski spis nije zaprimljen nikav prigovor.

Prisutni vjerovnik usvaja završni diobni popis.


Sud donosi
r j e š e n j e

Zapisnik sa završnog ročišta koji sadržava odluke Skupštine objaviti će se na e-Oglasnoj ploči suda.

      

Dovršeno u 09:20 sati

Sudac:

Zapisničar:

   Vjerovnik:

